和李元叔秋懷  其一
作者：綦崇禮
朝代：宋

paragraphs: 移居寄城郭，閴如在郊坰。
百卉暮凋翠，兩山常對青。
兒童漸吳語，氣俗易薰蒸。
喜聞淮師捷，神武暢威稜。
叛寇不足滅，四夷其來庭。
十年亂離厄，永夜鄉關情。
庶見丘墓邦，敢貪簪紱榮。
故人致尺素，笑烹雙鯉赬。
清切哦十詠，飄零乖一觥。
歲晚良可會，濟世須時英。